

**ข่าวประชาสัมพันธ์**

**กรุงไทย ร่วมกับ มาสเตอร์การ์ด เปิดตัว “บัตร Krungthai Travel Debit Card คู่ Global Savings บัญชีเงินฝากสกุลต่างประเทศ” ยกระดับเอกสิทธิ์แห่งประสบการณ์การเงินต่างประเทศแบบเหนือระดับ แห่งแรกในไทย**

ธนาคารกรุงไทย เปิดประสบการณ์ใหม่ ยกระดับบริการการเงินต่างประเทศ ด้วยบัตร **“Krungthai Travel Debit Card** คู่กับ **Global Savings”** รวมทุกธุรกรรมการเงินต่างประเทศไว้ในบัตรเดียว พร้อมสิทธิประโยชน์โดนใจ และเอกสิทธิเหนือระดับยิ่งกว่า ครอบคลุมแลกเงินเรทดี 20 สกุลเงินชั้นนำของโลก ไม่มีค่าธรรมเนียมการแลกเงินและการใช้จ่ายด้วยสกุลเงินต่างประเทศ รับเครดิตเงินคืนสูงสุด 5,000 บาทต่อปี แลกเงินเก็บในบัญชีสกุลต่างประเทศคู่บัตรรับอัตราดอกเบี้ยเงินฝากสูงสุด 2.5% ตอบโจทย์ทุกไลฟ์สไตล์ท่องเที่ยว ด้วยสิทธิพิเศษ Mastercard Travel Reward ที่ร้านค้าชั้นนำทั่วโลก

**นายสุริพงษ์ ตันติยานนท์** ประธานผู้บริหาร Retail Banking ธนาคารกรุงไทย เปิดเผยว่า ธนาคารกรุงไทย มุ่งมั่นนำเทคโนโลยีและนวัตกรรมรูปแบบใหม่มาพัฒนาผลิตภัณฑ์และบริการทางการเงินให้ ตอบโจทย์ลูกค้าอย่างตรงจุด และโดนใจ ล่าสุด ธนาคารได้พัฒนาบัตร **Krungthai Travel Debit Card** รูปแบบใหม่ ร่วมกับมาสเตอร์การ์ด เพื่อส่งมอบประสบการณ์แบบเหนือระดับให้กับลูกค้าที่มีไลฟ์สไตล์การท่องเที่ยวต่างประเทศ ทำให้นักเดินทางได้รับประสบการณ์ที่โดนใจ ตอบโจทย์การใช้จ่ายสำหรับทุกทริปท่องเที่ยว รองรับเทรนด์การท่องเที่ยว ต่างประเทศที่เพิ่มขึ้นอย่างต่อเนื่อง จากนโยบายฟรีวีซ่านักท่องเที่ยวของหลายประเทศ เช่น ญี่ปุ่น และสาธารณรัฐประชาชนจีน ที่เป็นหนึ่งในประเทศที่ได้รับความนิยมจากนักท่องเที่ยวไทย

บัตร **Krungthai Travel Debit Card** ครั้งแรกในประเทศไทย ที่รวมทุกธุรกรรมการเงินต่างประเทศ  
ไว้ในบัตรเดียว

* **แลกเงินเรทพิเศษครอบคลุม 20 สกุลเงินชั้นนำ** รองรับการใช้จ่ายทั่วโลก ไม่เสียค่าธรรมเนียมอัตราแลกเปลี่ยน 2.5%
* **รับอัตราดอกเบี้ยสูงสุด 2.5%** จากบัญชีออมทรัพย์สกุลเงินต่างประเทศ Global Savings ใน 6 สกุลเงินหลัก ได้แก่ ดอลลาร์สหรัฐ (USD) ยูโร ( EUR) ปอนด์สเตอลิง (GBP) ดอลลาร์ออสเตรเลีย ( AUD) หยวนของจีน (CNY) และดอลลาร์นิวซีแลนด์ (NZD)
* **รับเครดิตเงินคืนสูงสุด 5,000 บาทต่อปี** สำหรับบัตร **Krungthai Travel Premium Mastercard Debit** โดยรับเครดิตเงินคืน 1% จากยอดใช้จ่ายสกุลเงินต่างประเทศสะสมทุกๆ 30,000 บาท จนถึง 31 ธ.ค.67 หลังจากนั้น รับ 0.5%จนถึง 31 ธ.ค.68 สำหรับบัตร **Krungthai Travel Platinum Mastercard Debit** รับเครดิตเงินคืนสูงสุด 1,000 บาทต่อปี โดยรับเครดิตเงินคืน 0.5%  จากยอดใช้จ่ายสกุลเงินต่างประเทศสะสมทุกๆ 30,000 บาท จนถึง 31 ธ.ค.67 หลังจากนั้นรับ 0.25%  จนถึง 31 ธ.ค. 68
* **เอกสิทธิ์พิเศษ** Mastercard Travel Rewards รับส่วนลดและเครดิตเงินคืนจากร้านค้าแบรนด์ชั้นนำ พันธมิตร Mastercard ทั่วโลก
* **ยกระดับมาตรฐานความปลอดภัย มั่นใจทุกการใช้จ่าย** ด้วยรูปแบบบัตร Numberless ไม่แสดงหมายเลขบัตร หมดกังวลเรื่องการคัดลอกข้อมูลบนบัตร
* **ฟรี! ค่าธรรมเนียมกดเงินสดที่ตู้ ATM ทั่วโลก** (เฉพาะส่วนของธนาคารผู้ออกบัตร) สำหรับ  
  บัตร **Krungthai Travel Premium Mastercard Debit**

ผู้สนใจ สมัครบัตรได้ที่ แอปพลิเคชัน Krungthai NEXT พิเศษ สำหรับบัตร **Krungthai Travel Premium Mastercard Debit** ยกเว้นค่าธรรมเนียมออกบัตร และรายปี (ปีแรก) รวมมูลค่า 1,000 บาท เมื่อคงสถานะเป็นลูกค้า Krungthai Wealth หรือ ลูกค้าเดิมที่ถือบัตรเรียนเชิญ และสำหรับบัตร **Krungthai Travel Platinum** **Mastercard Debit** ยกเว้นค่าธรรมเนียมออกบัตร และรายปี (ปีแรก) มูลค่า 350 บาท สำหรับลูกค้าใหม่  
ที่สมัคร ผ่านแอปพลิเคชัน Krungthai NEXT หรือ ลูกค้าเดิมที่ถือบัตร Krungthai Travel Visa Platinum   
ตั้งแต่วันนี้จนถึง 30 มิ.ย. 68 สอบถามข้อมูลเพิ่มเติมที่ Krungthai Contact Center โทร. 02-111-1111

**ทีม Marketing Strategy**

**30 กันยายน 2567**